वर्तमानमा नेपालको त्यो राजनीतिक शक्तिको हातमा सत्ता छ जसको नेतृत्वले विद्यालय र महाविद्यालयस्तरमा अध्ययन गरिरहेका असङ्ख्य किशोर र युवालाई जनयुद्धका नाममा हत्या–हिंसाको बाटोमा लाग्नउत्प्रेरितमात्र गरेन, बाध्य पनि बनायो। यसरी शिक्षाबाट वञ्चित त्यो युवा शक्ति आज विदेशी भूमिमा आफ्नो रगत पसिना बगाउन पुगेको छ र तिनलाई नेतृत्व दिने व्यक्तिहरू राज्यको अपरिचित सुखसुविधाका निम्ति प्रतिस्पर्धामा उत्रेका छन्। अझै पनि पार्टीका जुलुस र सभा/समारोहमा कलिला बालबालिका जम्मा गरेर उनीहरू आफ्नो पार्टीको अहम् र दम्भ पूरा गर्ने प्रयत्नमा लागेका पाइन्छन्। किशोर–युवाहरूको शैक्षिक अधिकारमाथि बलात्कार गरेर पार्टी स्वार्थ पूरा गर्ने यो कस्तो राजनीति हो?
